Andreas Nilsskog

Andreas Nilsskog () var ein norsk kunstnar med treskurd som spesialitet, busett i Drevja i Vefsn .

Andreas Nilsskog tok utdanning i teikning hos Lars Kinsarvik (1898-1901) og ved Statens Kunst- og Håndverkskole i Kristiania (1903-1905) under Harriet Backer, Erik Werenskiold og Jens Munthe Svendsen. 

Andreas Nilsskog debuterte på ei utstilling i Harstad i 1911, og deltok på fleire utstillingar.

Han hadde utsmykkingar i ei rekkje kyrkjer, blant anna:
 Herøy kyrkje på Helgeland: døypefont
 Drevja kyrkje: dåpsengel
 Dolstad kyrkje: krusifiks
 Grane kyrkje: brurestolar, preikestol
 Korgen kyrkje: skulpturar
 Nord-Flatanger kyrkje: altertavle
 Hanøy kyrkje: altertavle, preikestol
 Stamsund kyrkje: altertavle, kristusfigur
 Nordvik kyrkje på Dønna: altertavle
 Høylandet kyrkje i Namndalen: altertavle
 Rødøy kyrkje: relieff
 Svolvær kyrkje: krusifiks
 Hemnes kyrkje: døypefont, brurestolar
 Kirkenes kyrkje: brurestolar

Andreas Nilsskog laga også orgel, lirekassar, fløyter, fiolinar og pipeorgel.

Han var onkel til lyrikaren Audun Nilsskog og bildekunstnaren Bjørnstein Nilsskog. 

 Bakgrunnsstoff 
 Om Andreas Nilsskog på nettstaden drevja.com
 Hans Nerhus: Bygdekunstnaren Andreas Nilsskog. Eit nordnorsk innslag i norsk kyrkjekunst. Det Norske Samlaget, Oslo, 1942. 37 sider.

Kategori:Norske kunsthandverkarar
Kategori:Norske kunstnarar
Kategori:Folk frå Vefsn
Kategori:Andreas Nilsskog